cyanic-selkie/wikianc huggingface dataset:
ఐఆర్‌ఎన్‌ఎస్‌ఎస్-1డి ఉపగ్రహం
ఐఆర్ఎన్ఎస్ఎస్-1D ఉపగ్రహం నావిగేషన్ వ్యవస్థకు చెందిన ఉపగ్రహం. ఐఆర్‌ఎన్‌ఎస్‌ఎస్ వ్యవస్థకు సంబంధించి, ఇస్రో ప్రయోగించిన నాల్గవ నావిగేషన్ ఉపగ్రహం.
ఐఆర్‌ఎన్‌ఎస్‌ఎస్
ఉపోగ్రహ ఆధారిత దిక్సూచి వ్యవస్థకు సంబంధించి, విదేశాలపై ఆధార పడకుండా, స్వంతంగా ఉపగ్రహ ఆధారిత నావిగేషన్ వ్యవస్థను కలిగి ఉండాలనే లక్ష్యంతో ఇస్రో సంస్థ ఐఆర్ఎన్ఎస్ఎస్ వ్యవస్థను రూపొందించింది.ఐఆర్ఎన్ఎస్ఎస్ అనగా ఇండియన్ రిజినల్ నావిగేషన్ శాటిలైట్ సిస్టం (INRSS). భారత దేశ ఉపగ్రహ పర్యవేక్షిత నావిగేషన్ వ్యవస్థను పటిష్ఠపరచుటకై, భారత దేశానికి చెంది 1500కి.మీ పరిధి మేరకు నావిగేసన్, దిక్సూచి వ్యవస్థనుకలిగి ఉండుటకు ఏడు ఐఆర్ఎన్ఎస్ఎస్ ఉపగ్రహాలను అంతరిక్షంలో ప్రవేశపెట్టాలని నిర్ణయించారు. ఆ వరుసలో ప్రవేశపెట్టిన ఉపగ్రహాల్లో ఐఆర్ఎన్ఎస్ఎస్-1D నాల్గవది. అంతకుముందు మూడు ఐఆర్ఎన్ఎస్ఎస్ ఉపగ్రహాలను కక్ష్యలో విజయవంతంగా ప్రవేశపెట్టడం జరిగింది.ఈ ఉపగ్రహాలను పిఎస్ఎల్ వి శ్రేణికి చెందిన XLరకపు ఉపగ్రహ వాహకనౌకల ద్వారా కక్ష్యలో ప్రవేశపెట్టారు.
ఐఆర్‌ఎన్‌ఎస్‌ఎస్ శ్రేణి ఉపగ్రహాల ప్రయోగం
2013 జూలైలో పిఎస్ఎల్ వి-సీ22 ద్వారా ఐఆర్ఎన్ఎస్ఎస్-1ఏ, 2014 ఏప్రిల్లో పిఎస్ఎల్ వి-సీ24 ద్వారా ఐఆర్ఎన్ఎస్ఎస్-1బి, 2014 అక్టోబరులో పిఎస్ఎల్ వి-సీ26 ద్వారా ఐఆర్ఎన్ఎస్ఎస్-1సీ ఉపగ్రహాలను వాటి వాటి నిర్దేశిత కక్ష్యలో ప్రవేశపెట్టారు.అదే క్రమంలో ఐఆర్ఎన్ఎస్ఎస్-1D ఉపగ్రహాన్ని పిఎస్ఎల్ వి-సీ27 ఉపగ్రహ వాహకనౌక ద్వారా 2015, మార్చి 28, శనివారం నాడు కక్ష్యలో ప్రవేశపెట్టారు. ఆంధ్రప్రదేశ్ రాష్ట్రంలోని, నెల్లూరు జిల్లాకు చెందిన శ్రీహరికోట లోని సతీష్ ధావన్ అంతరిక్షకేంద్రం నుండి ఈ నౌకను ప్రయోగించారు.
ఉపగ్రహంలోని ఉపకరణాలు/పేలోడు
ఉపగ్రహం రెండురకాల ఉపకరణాల సమూదాయాన్ని కలిగి ఉంది. అందులో ఒకటి దిక్సూచి (navigation payload) సంబంధించింది. రెండవది రేంజింగ్ (ranging) ఉపకరణాలు కలిగి ఉన్నాయి. నావిగేషన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణీ చేస్తుంది. నావిగేషన్ కు సంబంధించిన ఉపకరణాలు L5- బ్యాండ్ (1176.45MHZ), S-బ్యాండ్ (2492.028 MHZ ) లో పనిచేస్తాయి. నావిగేషన్ కు సంబంధించిన ఉపకరణాలలో అత్యంత కచ్చితమైన సమయాన్ని చూపించే రుబీడియం పరమాణు గడియారం అమర్చబడింది.
రేంజింగ్ (ranging) ఉపకరణాలభాగం C-బ్యాండ్ ట్రాన్స్‌పాండరును కల్గి, ఉపగ్రహం యొక్క కచ్చితమైన రేంజిని తెలుపుతుంది. ఇదిభూమిపై దిశానిర్దేశం అందించగల ప్రాంత పరిధిని నిర్ధారిస్తుంది. లేజరు రేంజింగుకై కార్నర్ క్యూబ్ రెట్రోరేఫ్లేక్టరును ఐఆర్ఎన్ఎస్ఎస్-1ఈలో పొందుపరచారు. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్ ల విద్యుత్తును ఉత్పత్తి చేస్తాయి. దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరిని అనుసంధానించారు. ఉపగ్రహం 440 న్యూటను శక్తిగల అపోజి మోటరును, 22 న్యూటను శక్తిగల 12 త్రస్టరులను కలిగి ఉన్నది.
ఐఆర్‌ఎన్‌ఎస్‌ఎస్ లక్ష్యం-సేవలు
ఐఆర్‌ఎన్‌ఎస్‌ఎస్ వ్యవస్థ భూతల, ఆకాశ, సాగరాల్లో దిక్సూచి సేవలందిస్తుంది. విమానాలు, ఓడల గమనాన్ని ఎప్పటికప్పుడు పర్యవేక్షించేందుకు ఇది ఉపయోగపడుతుంది. విపత్తుల సమయంలో బాధితులకు సహాయకారిగా పనిచేస్తుంది. భారతదేశం చుట్టూ 1,500 కి.మీ దాకా విస్తరించిన ప్రాంతంలో సేవలందిస్తుంది. ఇప్పటివరకు ఉపగ్రహ ఆధారిత దిక్సూచి సేవలకోసం విదేశీ వ్యవస్థలపై ఆధారపడాల్సి వస్తోంది. ఫలితంగా సున్నితమైన సైనిక సమాచారానికి రక్షణ ఉండదు. దేశీయ నావిగేసన్‌ వ్యవస్థ ద్వారా భద్రతతో కూడిన నావిగేసన్‌ సాధ్యమవుతుంది. పౌర, సైనిక అవసరాలకు ఐఆర్‌ఎన్‌ఎస్‌ఎస్ ఉపయోగపడుతుంది. వ్యక్తిగత రవాణాలో గమ్యాన్ని చేరేందుకు దిశానిర్దేశంతోపాటు ఎంత సమయంలో చేరటానికి వీలుంటుందో తెలుస్తుంది. వైద్యరంగంలో మెడికల్‌ ఎమర్జెన్సీకి ఎంతగానో ఉపకరిస్తుంది. ట్రాఫిక్‌లేని మార్గాలపై సమాచారం అందుతుంది. పర్వతారోహణ, బోటింగ్ వంటి వాటికి ఉపగ్రహ నావిగేషన్ ఉపకరిస్తుంది. సుదూరప్రాంతాల్లో ఉన్న మానవరహిత వాతావరణకేంద్రాలు, సీస్మిక్‌ కేంద్రాలపై సమాచారాన్ని సేకరించటానికీ ఇది ఉపకరిస్తుంది. విమానయానంలో దీన్ని ఉపయోగించడంద్వారా కచ్చిత ల్యాండింగ్, టేక్‌ఆఫ్‌తోపాటు, విమాన ప్రమాదాల్లో వేగంగా సహాయం అందించటానికి, అదే విధంగా ఇంధన నష్టాన్ని నివారించటానికి వీలవుతుంది.
ఇప్పటివరకు అమెరికా (జీపీయస్), రష్యా (గ్లోనాస్), ఐరోపా (గెలీలియో), చైనా (బేయ్‌డోవ్), జపాన్ (క్వాసీజెనిత్) లు మాత్రమే స్వంత నావిగేషన్ వ్యవస్థలను కలిగి ఉన్నాయి. త్వరలో భారతదేశంకూడా వాటి వరుసలో చేరబోతున్నది.
ఖర్చు
ఈ ఉపగ్రహ నిర్మాణానికి, ప్రయోగానికి మొత్తం 14 బిలియన్ రూపాయలు ఖర్చు చేసారు.
మూలాలు/ఆధారాలు
వర్గం:కృత్రిమ ఉపగ్రహాలు వర్గం:ఇస్రో తయారుచేసిన ఉపగ్రహాలు వర్గం:ఇస్రో ప్రయోగించిన ఉపగ్రహాలు వర్గం:ఐఆర్‌ఎన్‌ఎస్‌ఎస్ ఉపగ్రహాలు
నలమాద ఉత్తమ్ కుమార్ రెడ్డి
నలమాద ఉత్తమ్ కుమార్ రెడ్డి (జ. 1962 జూన్ 20) తెలంగాణ శాసనసభ్యుడు. అతను తెలంగాణ రాష్ట్రంలోని హుజూర్ నగర్ శాసనసభకు 2014లో ఎన్నికైనాడు. అతను ఆంధ్రప్రదేశ్ శాసనసభలో గృహ, బలహీన వర్గాల మంత్రిత్వ శాఖలో పనిచేసాడు. అతను భారత జాతీయ కాంగ్రెస్ పార్టీలో సీనియర్ నాయకుడు. అతను తెలంగాణ రాష్ట్రానికి ప్రదేశ్ కాంగ్రెస్ కమిటీ అధ్యక్షునిగా 2015-2021 వరకు పనిచేశాడు
ప్రారంభ జీవితం
అతను సూర్యాపేటలో 1962, జూన్ 20న జన్మించాడు. అతని తల్లిదండ్రులు పురుషోత్తం రెడ్డి, ఉషారాణి. అతని స్వగ్రామం సూర్యాపేట జిల్లాకు చెందిన తిరుమలగిరి మండలంలోని తాటిపాముల. అతను బియస్సీ చేసాడు. అతను భారత వైమానిక దళంలో పైలట్ గా కూడా తన సేవలనందించాడు. అతను ఎం.ఐ.జి 21, ఎం.ఐ.జి 23 విమానాలను నడిపాడు. అతను రాష్ట్రపతి భవన్ లో రాష్ట్రపతి విదేశీ ప్రయాణాలలో సెక్యూరిటీ ప్రోటోకాల్ కంట్రోలరుగా తన సేవలనందించాడు.
మంత్రి
ఉత్తమ్ కుమార్ రెడ్డి ఆంధ్రప్రదేశ్ రాష్ట్రంలో ఎన్. కిరణ్ కుమార్ రెడ్డి మంత్రివర్గంలో గృహ, బలహీన వర్గాలకు కేబినెట్ మంత్రిగా పనిచేసాడు. "Members of Legislative Assembly". APOnline.
మూలాలు
వర్గం:1962 జననాలు వర్గం:జీవిస్తున్న ప్రజలు వర్గం:భారత జాతీయ కాంగ్రెస్ నాయకులు వర్గం:తెలంగాణ శాసన సభ్యులు (2014)
దిగంబరరావు బిందూ
thumbnail|బూర్గుల రామకృష్ణారెడ్డి మంత్రివర్గంలో హోంశాఖామంత్రిగా దిగంబరరావు గోవిందరావు బిందూ దిగంబరరావు గోవిందరావు బిందూ, మరాఠ్వాడా ప్రాంతానికి చెందిన రాజకీయనాయకుడు. బూర్గుల రామకృష్ణారెడ్డి మంత్రివర్గంలో హోంశాఖామంత్రిగా పనిచేశాడు. హైదరాబాదు ప్రదేశ్ కాంగ్రేసు అధ్యక్షుడిగా పనిచేశాడు. హైదరాబాదు రాష్ట్రంలో మరాఠీ ప్రజల సంఘీభావానికి ఏర్పడిన మహారాష్ట్ర పరిషద్లలో క్రియాశీలకంగా పాల్గొన్నాడు. 1945లో శైలూలో జరిగిన ఆరవ మహారాష్ట్ర పరిషద్‌కు అధ్యక్షత వహించాడు.
బాల్యం, విద్యాభ్యాసం
దిగంబరరావు బిందూ, 1896 జూలై 12న అప్పటి హైదరాబాదు రాజ్యంలోని భోకర్ గ్రామంలో దిగువ మధ్యతరగతి బ్రాహ్మణ కుటుంబంలో జన్మించాడు. భోకర్, అదిలాబాదు - పూణే రైలుమార్గంపై ఉన్న చిన్న ఊరు. ఈయన తండ్రి గోవిందరావు, తల్లి సుందరీబాయి. దిగంబరరావు రెండవ సంతానం. ఈయన ఒక అన్న, ఒక చెల్లెలు ఉన్నారు. తండ్రి గోవిందరావు నాందేడ్లో చిన్న చిన్న ప్రభుత్వ సివిల్ కాంట్రాక్టులు చేపడుతూ జీవితాన్ని ప్రారంభించాడు. భోకర్లో స్థిరపడిన తర్వాత గ్రామంలో పోలీసు పటేలుగాను, ఆయుర్వేద వైద్యునిగానూ పనిచేసేవాడు. గ్రామంలో వైద్యునిగా మంచి పేరు తెచ్చుకున్నాడు కానీ కుటుంబావసరాలు తీరటానికి ఆదాయం అంతంతమాత్రంగానే ఉండేది. కుటుంబానికి బిందు-మాధవ్ కాకుండా చౌధరీ అని కూడా పేరుండేది (కుటుంబంలో ఒకరు చౌధరిగా పనిచేసేవారు).
దిగంబరరావు పన్నెండేళ్లు వచ్చేవరకు భోకర్లోనే పెరిగాడు. ప్రాథమికవిద్య అంతా అక్కడే మరాఠీ మాధ్యమంలో సాగింది. పాఠశాలలో అంకగణితం, చరిత్ర, భౌగోలికశాస్త్రం, మరాఠీ చదువుకున్నాడు. ఆ తరువాత మాధ్యమిక పాఠశాలకు నాందేడ్ చేరుకున్నాడు. నాందేడ్లో ఆంగ్లమాధ్యమం పాఠశాలలో చేరి ఉర్దూ, పర్షియన్ కూడా నేర్చుకున్నాడు. 1914లో తండ్రి అభీష్టానికి వ్యతిరేకంగా ఉన్నత చదువులకు పూణే వెళ్లి, 1918లో పూణే విశ్వవిద్యాలయం నుండి పట్టభద్రుడయ్యాడు. తీవ్రమైన ఆర్థిక ఇబ్బందులు ఎదురైనప్పటికి హైదరాబాదులో న్యాయవిద్య అభ్యసించడానికి నిశ్చయించుకున్నాడు. పగలు వివేకవర్ధిని ఉన్నతపాఠశాలలో విద్యార్థులకు చదువుచెబుతూ, రాత్రులు హైకోర్టులో న్యాయవిద్యా తరగతులకు హాజరయ్యేవాడు. 1924లో సనద్ పట్టా పొందాడు. 1934 వరకు హైదరాబాదులో న్యాయవాద వృత్తిని చేపట్టాడు.
రాజకీయ చైతన్యం
విద్యార్థిగా ఉన్న రోజులలో రాజకీయ పరిస్థితులు దిగంబరరావును ఎంతో ప్రభావితం చేశాయి. ఈయన మేనమామ నారాయణరావు దేశపాండే నాందేడ్లో గొప్ప దేశభక్తుడు. ఈయన దిగంబరావును అమితంగా ప్రభావితం చేసి ఈయన రాజకీయ జీవితానికి బీజం వేశాడు. దేశపాండే సూచనలపై కేసరి, భలా, హిందూ పాంచ్, కల్, హిందూ ప్రకాశ్, జ్ఞానప్రకాశ్, మనోరంజన్ మొదలైన పత్రికలను చదవటం ప్రారంభించాడు. పూణేలో ఈయనపై గోఖలే, మాలవ్యా, చింతామణి, శ్రీనివాసశాస్త్రి, సరోజిని దేవిల ప్రభావం పడి, ఆయన్ను ఇంకా రాజకీయాల వైపు ఆకర్శితున్ని చేసింది.
దిగంబరరావుకు పదహారేళ్ల వయసులో వివాహం జరిగింది. ఈయన మొదటి భార్య ద్వారా ఒక కూతురు, ఒక కొడుకు కలిగారు. 1928లో మొదటి భార్య మరణించిన కారణంగా ద్వితీయవివాహం చేసుకొన్నాడు. రెండవ భార్య దిగంబరరావు రాజకీయ జీవితానికి ఎంతో దోహదం చేసింది. ఈమె ద్వారా దింగబరరావుకు ఇద్దరు కూతుళ్లు, నలుగురు కుమారులు కలిగారు.
హైదరాబాదు రాష్ట్రంలో మరాఠీ ప్రజల సంఘీభావానికి ఏర్పడిన మహారాష్ట్ర పరిషద్లలో క్రియాశీలకంగా పాల్గొన్నాడు. రెండవ మహారాష్ట్ర పరిషద్లో ఆమోదించిన తీర్మానాల ప్రకారం 1937 నుండి 1945 వరకు మరాఠా ప్రాంతమంతా విస్తృతంగా పర్యటించి, శిబిరాలు నిర్వహించి, బహిరంగ సభల్లో ఉపన్యాసాలిచ్చి, స్వఛ్ఛందసేవకులను కూడగట్టే ప్రయత్నం చేశాడు. రాజకీయ సమైక్యత యొక్క ఆవశ్యకతను చాటిచెప్పడానికి అనేక వ్యాసాలు వ్రాశాడు. 1945లో తన ఆలోచనలను గ్రంథస్తం చేస్తూ "ఆమ్చే రాజకీయ ధేయ" (మన రాజకీయ లక్ష్యం) అన్న పేరుతో ఒక పుస్తకాన్ని వెలువరించాడు. 1945లో పర్భణీ జిల్లా, సెలూలో జరిగిన ఆరవ మహారాష్ట్ర పరిషద్‌కు అధ్యక్షత వహించాడు.
దిగంబరరావు బిందూ హైదరాబాదు విమోచనోద్యమంలో కీలకపాత్ర పోషించాడు. పోలీసు చర్యకు ముందు తోడ్పాటుగా, భారత జాతీయ కాంగ్రేసు అండతో హైదరాబాదు రాష్ట్ర కాంగ్రేసు నాయకులు పెద్ద ఎత్తున సత్యాగ్రహ ఉద్యమాన్ని కదిలించారు. రాష్ట్ర కాంగ్రేసు ఇందుకుగాను బిందూ ఆధ్వర్యంలో ఒక కార్యచరణ సంఘాన్ని నెలకొల్పింది. బిందూ నిజాం పోలీసులచే అరెస్టు కాకుండా రాష్ట్రం బయటినుండి కార్యకలాపాలు నిర్వహించాడు. ముఖ్యకేంద్రం బొంబాయిలో, దానికి అనుబంధంగా షోలాపూరు, విజయవాడ, గదగ్ లో స్థానిక కార్యాలయాలు స్థాపించాడు. వీరికి మద్దతుగా జయప్రకాశ్ నారాయణ్ నిధులు సేకరించాడు.
1957లో నాందేడ్ నియోజకవర్గం నుండి పార్లమెంటుకు భారత జాతీయ కాంగ్రేసు అభ్యర్థిగా పోటీచేసి ఓడిపోయాడు. ఆ తర్వాత రాజకీయజీవితంనుండి విరమించుకొని గాంధీభవన్ ట్రస్టు ఛైర్మనుగా, తుల్జాభవన్ ట్రస్టు అధ్యక్షుడిగా, మరాఠ్వాడా ఖాదీ సమితి అధ్యక్షుడిగా ప్రజాసేవ కొనసాగించాడు.
మూలాలు
వర్గం:హైదరాబాదు రాష్ట్ర శాసన సభ్యులు వర్గం:1896 జననాలు వర్గం:హైదరాబాదు రాష్ట్ర మంత్రులు
గడగ్ శాసనసభ నియోజకవర్గం
గడగ్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం గడగ్ జిల్లా, హవేరి లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
బొల్లం మల్లయ్య యాదవ్
బొల్లం మల్లయ్య యాదవ్‌, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కోదాడ శాసనసభ నియోజకవర్గం ఎమ్మెల్యేగా ప్రాతినిధ్యం వహిస్తున్నాడు.
జననం, విద్య
మల్లయ్య యాదవ్ 1965, ఆగస్టు 14న వీరయ్య, వెరమ్మ దంపతులకు తెలంగాణ రాష్ట్రం, సూర్యాపేట జిల్లా, నడిగూడెం మండలం లోని కరివిరాల గ్రామంలో జన్మించాడు. 1992లో ఉస్మానియా విశ్వవిద్యాలయం నుండి ఎంఏ పూర్తిచేశాడు.
వ్యక్తిగత జీవితం
మల్లయ్య యాదవ్ కు ఇందిరతో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు.
రాజకీయ విశేషాలు
కాంగ్రెస్ పార్టీ తో తన రాజకీయ జీవితాన్ని ప్రారంభించిన మల్లయ్య యాదవ్ 2009లో కోదాడ అసెంబ్లీ నియోజకవర్గం నుండి స్వతంత్ర అభ్యర్థిగా పోటీచేసి 13,544 ఓట్లతో నాల్గవ స్థానంలో నిలిచాడు. 2012లో తెలుగుదేశం పార్టీ లో చేరాడు. పార్టీలో చురుగ్గా పనిచేసి సీనియర్ లీడర్ గా ఎదిగి కొంతకాలం టీడీపీ పార్టీ జనరల్ సెక్రటరీగా పనిచేశాడు. అలాగే కోదాడ నియోజకవర్గం ఇంచార్జ్‌గా కూడా పనిచేశాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా తెలుగుదేశం పార్టీ అభ్యర్థిగా కోదాడగ అసెంబ్లీ స్థానానికి పోటీచేసి సమీప కాంగ్రెస్ పార్టీ అభ్యర్థి నలమడ పద్మావతి చేతిలో 13,437 ఓట్ల తేడాతో ఓడిపోయాడు. ఆ తరువాత టిడిపి పార్టీని విడిచిపెట్టి టిఆర్ఎస్ పార్టీలో చేరాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి నలమడ పద్మవతిపై 378 ఓట్ల మెజారిటీతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసన సభ్యులు (2018) వర్గం:1965 జననాలు వర్గం:సూర్యాపేట జిల్లా నుండి ఎన్నికైన శాసన సభ్యులు వర్గం:సూర్యాపేట జిల్లా రాజకీయ నాయకులు వర్గం:సూర్యాపేట జిల్లా వ్యక్తులు వర్గం:పార్టీలు ఫిరాయించిన రాజకీయ నాయకులు
ఫరూక్ హుస్సేన్
ఫరూక్ హుస్సేన్ తెలంగాణకు చెందిన రాజకీయ నాయకుడు. ప్రస్తుతం భారత్ రాష్ట్ర సమితి తరపున తెలంగాణ శాసన మండలి సభ్యుడిగా ఉన్నాడు.
వ్యక్తిగత వివరాలు
ఫరూక్ హుస్సేన్ కు ఫర్హీన్ బానుతో వివాహం జరిగింది. వీరికి ఒక కుమారుడు, ముగ్గురు కుమార్తెలు.
రాజకీయరంగం
భారత జాతీయ కాంగ్రెస్ తరపున 2011 మే 28 నుండి 2014 జూన్ 1 వరకు ఉమ్మడి ఆంధ్రప్రదేశ్ శాసన మండలి సభ్యుడిగా, తెలంగాణ రాష్ట్రం ఏర్పడిన తరువాత 2014 జూన్ 2 నుండి 2017 మే 27 వరకు తెలంగాణ శాసనమండలి సభ్యుడిగా పనిచేశాడు. 2016లో తెలంగాణ రాష్ట్ర సమితి పార్టీలో చేరాడు. 2017, మే 28న టిఆర్ఎస్ పార్టీ తరపున గవర్నర్ కోటాలో శాసనమండలి సభ్యుడిగా ఎన్నికయ్యాడు. గతంలో ఆంధ్రప్రదేశ్ మైనారిటీ ఫైనాన్స్ కార్పొరేషన్ ఛైర్మన్ కూడా పనిచేశాడు.
ఇతర వివరాలు
యునైటెడ్ అరబ్ ఎమిరేట్స్, యునైటెడ్ కింగ్‌డమ్ మొదలైన దేశాలలో పర్యటించాడు.
వెంకటాపురం 2017 సినిమా
వెంకటాపురం 2017లో విడుదలైన తెలుగు సినిమా. గుడ్‌ సినిమా గ్రూప్‌, బాహుమన్య ఆర్ట్స్‌ బ్యాన‌ర్‌పై తుము ఫణి కుమార్, శ్రేయాస్ శ్రీనివాస్ నిర్మించిన ఈ సినిమాకు వేణు మడికంటి దర్శకత్వం వహించాడు. రాహుల్, మహిమా, అజయ్ ఘోష్, అజయ్ కుమార్ ప్రధాన పాత్రల్లో నటించిన ఈ సినిమా 12 మే 2017న విడుదలైంది.
కథ
పిజ్జా షాప్ లో డెలివరీ బాయ్ గా పనిచేసే ఆనంద్(రాహుల్) తన అపార్ట్మెంట్ కు కొత్తగా వచ్చిన చైత్ర (మహిమా మక్వాన్)తో ప్రేమలో పడతాడు. ఆనంద్ జీవితంలోకి వచ్చిన చైత్ర హత్యకు గురవుతుంది. వీరిద్దరి జీవితంలో అనుకోకుండా జరిగిన ఆ సంఘటన ఏమిటి ? చైత్రను హత్య చేసిందెవరు ? ఈ మర్డర్ మిస్టరీ ని పోలీస్ ఆఫీసర్ అజయ్ (అజయ్) ఎలా ఛేదించాడు ? అనేదే మిగతా సినిమా కథ.
బయటి లింకులు
వర్గం:2017 తెలుగు సినిమాలు వర్గం:2017 సినిమాలు
జార్జెస్ లెమైటర్‌.
జార్జెస్‌ లెమైటర్‌. మహా విస్ఫోటం వూహ తెలిపిన వాడు! బిగ్‌బ్యాంగ్‌ సిద్ధాంతం గురించి మీరు పాఠాల్లో చదువుకుని ఉంటారు. ఆ సిద్ధాంతాన్ని ప్రతిపాదించిన శాస్త్రవేత్తే జార్జెస్‌ లెమైటర్.
విశ్వం ఎలా పుట్టింది? ఈ ప్రశ్న మానవుడికి ఊహ తెలిసిన దగ్గర్నుంచి వేధిస్తూనే ఉంది. వేదాంతులు, శాస్త్రవేత్తలు అనేక సిద్ధాంతాలు ప్రతిపాదించారు. గ్రీకు తత్వవేత్త అరిస్టాటిల్‌ 'విశ్వం పుట్టలేదు. అది అనాదిగా ఆద్యంతాలు లేకుండా అలాగే ఉంది' అన్నాడు. దీన్ని బలపరుస్తూ 20వ శతాబ్దంలో బ్రిటిష్‌ ఖగోళ శాస్త్రవేత్త హెర్మన్‌ బాండి 'స్థిరస్థితి సిద్ధాంతం' (Steady state Theory) ప్రతిపాదించాడు. దీని ప్రకారం 'నక్షత్రమండలాలు, నక్షత్రాలు, గ్రహాలు, పరమాణువులకు పుట్టుక ఉంటుంది కానీ, విశ్వానికి కాదు. విశ్వం చలనం లేకుండా స్థిరంగా ఉంటుంది. దాని లోని ద్రవ్యం (matter) పుడుతూనే ఉంటుంది. విశ్వం ఏ మాత్రం మార్పు చెందడం లేదు'.
ప్రపంచంలోని శాస్త్రవేత్తలందరూ దీన్ని నమ్మే రోజుల్లో 1927లో ఒక వ్యక్తి ఓ కొత్త సిద్ధాంతంతో సంచలనం సృష్టించాడు. అదే 'బిగ్‌బ్యాంగ్‌' (మహా విస్ఫోటం) సిద్ధాంతం. దీన్ని అందించిన వ్యక్తే జార్జెస్‌ లెమైటర్‌ (Georges Lemaitre). అతడి సిద్ధాంతం ప్రకారం 'అత్యధిక సాంద్రత, ఉష్ణోగ్రతలతో ఉండే ఓ సూక్ష్మమైన బిందువు పేలిపోవడం వల్లనే విశ్వం ఏర్పడింది. ఈ బిందువే ప్రథమ పరమాణువు. అప్పటి నుంచి విశ్వం విస్తరిస్తూనే ఉంది'.
బెల్జియంలోని చార్లెరోయ్‌లో 1894 జూలై 17న పుట్టిన లెమైటర్‌ తన జీవితంలో రెండు లక్ష్యాలను పెట్టుకున్నాడు. ఒకటి గణితంలో పీహెచ్‌డీ సాధించడమైతే, రెండోది మతగురువు కావడం. రెండూ సాధించిన తర్వాత అతడు తన దృష్టిని ఖగోళ ప్రదర్శనల వైపు మళ్లించాడు. అప్పటికే ప్రఖ్యాత శాస్త్రవేత్త ఐన్‌స్టీన్‌ తన సామాన్య సాపేక్ష సిద్ధాంతం (General Theory of Relativity) ప్రతిపాదనలో విశ్వం విస్తరిస్తుందనే విషయాన్ని గమనించాడు. అయితే అప్పటికి ప్రాచుర్యంలో ఉన్న స్థిరస్థితి సిద్ధాంతానికి మద్దతిస్తూ 'విశ్వస్థిరాంకం' (Cosmological Constant) అనే గణిత భావనను ప్రవేశపెట్టి విశ్వం స్థిరంగా ఉంటుందని ప్రవచించాడు.
ఐన్‌స్టీన్‌ సిద్ధాంతంలోని అంశాలను లెమైటర్‌ అధ్యయనం చేస్తూ విశ్వం నిరంతరం వ్యాపనం చెందుతూనే ఉంటుందనే నిర్దారణకు వచ్చి, బిగ్‌బ్యాంగ్‌ సిద్ధాంతాన్ని ప్రకటించాడు. మొదట్లో దీన్నెవరూ పట్టించుకోకపోయినా, రెండేళ్ల తర్వాత మరో శాస్త్రవేత్త ఎడ్విన్‌ హబుల్‌ తాను నిర్మించిన టెలిస్కోపుతో చేసిన పరిశీలనలతో విశ్వ వ్యాపనాన్ని నిర్దరించడంతో ఎంతో ప్రాచుర్యం లభించింది. ఐన్‌స్టీన్‌ కూడా తన సిద్ధాంతంలో విశ్వ స్థిరాంకాన్ని ప్రవేశపెట్టడం పెద్ద తప్పిదమని అంగీకరించాడు.
మహావిస్ఫోటం జరిగినప్పుడు వెలువడిన సూక్ష్మతరంగాలను, అప్పటి ధ్వని తరంగాలను శాస్త్రవేత్తలు ఆ తర్వాత కనుగొనడంతో దానికి ఎంతో మద్దతు లభిస్తోంది. అయితే ఒకప్పటి సూక్ష్మబిందువు ఎందువల్ల విస్ఫోటానికి గురై, కాంతి వేగం కన్నా అధికమైన వేగంతో విస్తరిస్తోందో ఇప్పటికీ అంతుపట్టని విషయమే!
యితర లింకులు
వర్గం:ఖగోళ శాస్త్రవేత్తలు వర్గం:1894 జననాలు వర్గం:1966 మరణాలు
సిల్వియా లైకెన్స్ హత్య
సిల్వియా లికెన్స్ హత్య 1965 అక్టోబరు 26న జరిగిన ఇండియానాలోని ఇండియానపొలిస్ ప్రాంతంలో జరిగిన బాల హత్య. 16 సంవత్సరాల వయసున్న బాలిక అయిన సిల్వియా లికెన్స్‌ను బందీగా ఉంచి, హింసకు గురిచేసి దారుణంగా హత్య చేసారు. ఈ హత్య ఆ కాలంలో సంచలనంగా మారింది. ఒక్కరోజులోనో, కొద్దిసేపటిలోనో జరిగిన హింస కాదు. కొన్ని నెలల పాటు చిత్రహింసలు పెట్టి, ఆహారం ఇవ్వకుండా బలవంతంగా హత్య చేసారు.
నేపథ్యం
సిల్వియా, జెన్నీల తల్లిదండ్రులు సర్కస్‌లో పని చేస్తూ ఊళ్లు తిరుగుతూ ఉండేవారు. ఇలా వివిధ ప్రాంతాలకు తిరుగుతున్నందున పిల్లల చదువు పాడవుతుందని బెనెస్యూయ్‌స్కీ దగ్గర పేయింగ్ గెస్టులుగా పెట్టి వెళ్లారు. అందుకు ప్రతిఫలంగా వారానికి ఇరవై డాలర్లు ఇవ్వడానికి ఒప్పుకున్నారు. రెండు వారాల అడ్వాన్స్ కూడా చెల్లించారు. దాంతో బెనెస్యూయ్‌స్కీ వారిని రెండు వారాలు పిల్లల్ని బాగానే చూసింది. అలా ఆ ఇంటిలో ఉన్నప్పుడు ఒక రోజు సిల్వియా హత్యకు గురయింది. వెంటనే బెనెస్యూయ్‌స్కీ పోలీసులకు పిర్యాదు చేసింది.
దర్యాప్తు
thumb|గెట్రూడ్ బెనెస్యూయ్‌స్కీ అమెరికాలోని ఇండియానాపోలిస్ ప్రాంతంలో ఉన్న గెట్రూడ్ బెనెస్యూయ్‌స్కీ ఇండిలో ఆమె పేయింగ్ గెస్టుగా ఉండి హత్యకు గురి కాబడింది. అందువలన పోలీసులు ఆ యింటి యజమాని ఐన గెట్రూడ్ బెనెస్యూయ్‌స్కీ ని ప్రశ్నించారు. దానికి ఆమె తనకు ఆ హత్య గురించి తెలియదనీ, ఆమెకు చాలా మంది అబ్బాయిలలో సంబంధం ఉండేదనీ, వారం రోజుల క్రితం ఆ యింటి నుండి వెళ్ళి హత్య జరిగిన ఉదయమే తన యింటికి వచ్చిందనీ, ఆమెతో పాటు దిగబెట్టడానికి ఇద్దరు అబ్బాయిలు వచ్చారనీ, వారితో ఎందుకో గొడవ పడడం వల్ల వారు అమెను దారుణంగా కొట్టి చంపారని తెలియజేసింది.
పోలీసు ఇనస్పెక్టరు ఆ యింటి బేస్‌మెంటు వైపు వెళ్ళి చూసే సరికి అక్కడ నేలమీద చెల్లాచెదురుగా పడేసి ఉన్న వస్తువుల మధ్య  దుప్పటి కప్పి ఉంది సిల్వియా దేహం కనబడింది. దుప్పటిని తొలగించాడు. ఆమె నైట్ ప్యాంటు, టీషర్టు ధరించి ఉండటాన్ని గమనించాడు. ఆ షర్టు నిండా రక్తం నిండి ఉంది. తల పగిలి రక్తం ధార కట్టి ఉంది. పెదవులు చిట్లిపోయి, చేతుల మీద ఎక్కడ చూసినా గాయాలే అతనికి కనిపించాయి.
హత్యా నేరం ఆరోపించబడ్డ అబ్బాయిల గూర్చి యిండి యజమానికి అడిగే సరికి ఆమెకు తెలియదని చెప్పింది. అందువల్ల ఆ పార్థివ శరీరాన్ని పోస్టుమార్టం కు పంపించాడు ఇనస్పెక్టరు.
పోలీసు ఇనస్పెక్టరు ఆ యింటి యజమాని బెనెస్యూయ్‌స్కీ ని అనుమానించాడు. ఆమె తాను హత్య చేయలేదని, ఒకవేళ హత్య చేస్తే ఎందుకు పోలీసులకు తెలియజేస్తానని అన్నది. అదే విధంగా సిల్వియాతో పాటు ఆమె చెల్లెలు జెన్నీ కూడా ఆమె వద్ద ఉన్నట్లు తెలియజేసింది. కావాలంటే సిల్వియా చెల్లెలిని అడగమని చెప్పింది.
ఇంటిలోంచి బయటికి వచ్చిన జెన్నీని ప్రశ్నించే సరికి ఆమె కూడా ఇదివరకు యింటి యజమాని చెప్పినట్లు ఎవరితో గొడవ పడడం మూలంగా వారే చంపేశారని చెప్పింది. హత్యా ప్రదేశానికి అందరూ చేరే లోపు హంతకులు పారిపోయారని తెలియజేసింది.
పోలీసు అధికారి వారి మాటలను నమ్మి వెళ్ళిపోతుండగా ఎక్కడి నుండో ఒక కాగితం ఉండ అతని వద్ద పడింది. తెరచి చూసే సరికి అందులో " నన్ను ఇక్కడ నుండి బటయ పడేయండి అంకుల్. ఏం జరిగిందో నేను చెప్తాను- జెన్నీ" అని ఉంది.
అతను వెంటనే జెన్నీ వద్దకు చేరి ఏం జరిగిందో చెప్పమన్నాడు. ఆమె తెలియజేసిన విషయం విన్నాక అతను నిర్ఘాంత పోయాడు.
హత్యా విధానం
సిల్వియా తల్లిదండ్రులు బెనెస్యూయ్‌స్కీ కు వారానికి ఇరవై డాలర్ల చొప్పున చెల్లించేవారు. రెండు వారాలు చెల్లించి మూడోవారం డబ్బులు పంపించడం ఆలస్యం చేసారు. దీనితో బెనెస్యూయ్‌స్కీ వారి తల్లిదండ్రులు డబ్బులిస్తామని మోసం చేసారనే నెపంతో పిల్లలకు తిట్టడం మొదలు పెట్టింది. స్కూలుకు పంచించడం మానివేసింది. వికలాంగురాలైన జెన్నీని కూడా "కుంటిది" అని దుర్భాషలాడేది. సమాధానం చెబితే తీవ్రంగా కొట్టేది. కానీ ఆలస్యంగా నైనా వారి తల్లిదండ్రులు డబ్బులు పంపించేవారు. కానీ బెనెస్యూయ్‌స్కీ ప్రవర్తమ మారలేదు. ఆ డబ్బు సరిపడదనీ, దానితో ఆమెను పోషించలేనని కొంత కాలం పాటు తిండి పెట్టడం మానివేసింది. వారు ఆకలికి అల్లాడిపోయేవారు. ఈ క్రూర చర్యలకు సిల్వియా భరించేది కానీ జెన్నీ భరించలేక ఏడ్చేది. దీని వల్ల ఒక రోజు సిల్వియా దొంగతనంగా వంటగది నుండి రొట్టెను తెచ్చి చెల్లెలికి పెట్టింది. అది తెలిసి బెనెస్యూయ్‌స్కీ ఉగ్రరూపం దాల్చి విపరీతంగా కొట్టి బేస్‌మెంటులో కట్టి పడేసింది.
ఆమె చేసిన హింస చాలదన్నట్లు తన పిల్లల్ని, వాళ్ల స్నేహితులను, ఆడుకోవడానికి వచ్చిన ఇరుగు పొరుగు పిల్లల్ని రెచ్చగొట్టేది. సిల్వియాని పంచింగ్ బ్యాట్ గా భావించి ఆడుకొమ్మని చెప్పేది. దాంతో వాళ్ళు వికృతంగా ప్రవర్తించేవారు. బెనెస్యూయ్‌స్కీ పెద్ద కుమార్తె పౌలా, సిల్వియా మీద వేడినీళ్ళు పోసేది. రెండవ కుమార్తె స్టెఫానీ సిల్వియా కడుపులో పదే పదే గుద్దేది. మిగతా పిల్లలంతా ఆమెను వివస్త్రను చేసి శరీరమంతా బ్లేడులతో కోసేవారు. సూదులతో గుచ్చేవారు. బెనె స్యూయ్‌స్కీ ఇంకా కొత్త రమమైన హింసా పద్ధతులనుపయోగించి హింసించేది. జననాంగాల్లో గాజు సీసాలు పెట్టేది. టెస్ట్ చేస్తే నువ్వు చెడిపోయినదానివని తెలియడానికే అలా చేస్తున్నానని తెలిపేది. సూదులను కాల్చి ఆమె ఒంటి మీద "నేను చెడిపోయినదాన్ని" అని అక్షరాలు వచ్చేలా గుచ్చేది. చెక్క దిమ్మలతో రహస్యాంగాల మీద కొట్టేది. భరించలేక కేకలు పెడితే పైశాచికానందాన్ని పొందేది. ఆమె చర్మాన్ని 100 కన్నా ఎక్కువ సార్లు సిగరెట్లతో కాల్చడం చేసింది. హింస, క్రూరత్వం, వేధింపుల వల్ల లైకెన్స్ క్రమంగా తీవ్రమైన  బాధలకు గురయింది. స్నానాలగదిలోకి ఆమెను ఏవిధంగాను పోనిచ్చేవారు కాదు. తానే మూత్రం పోసుకోవాలని బలవంతం చేశారు. అక్టోబర్ 6 న, గెట్రూడ్ ఆమెను నేలమాళిగలోకి విసిరి, ఆమెను కట్టివేసింది. ఇక్కడ, లికెన్స్‌ను నగ్నంగా ఉంచి, అరుదుగా ఆహరాన్నిచ్చేది. ఆమె తరచూ దప్పికతో ఉండేది. అప్పుడప్పుడు, ఆమె హింస తారాస్థాయికి చేరి ఆమెను బేస్‌మెంట్ మెట్ల రైలింగుకు వ్రేలాడగట్టి ఆమె పాదాలు భూమికి తాకకుండా చేసేవారు.
సిల్వియా తన విరిగిన ఎముకలు బాధ పెడుతుంటే, బ్లేడు కోతలు బాధ పెడుతుంటే తట్టుకోలేక ఏడ్చేది. ఎవరికి చెప్పుకోవాలో తెలియక, ఎలా బయట పడాలో అర్థం కాక, ఎలాగో తంటాలు పడి పక్క ఊరిలో ఉన్న తన అక్క డయానాని ఉత్తరం రాసింది. సిల్వియా, జెన్నీలు తమ వద్ద ఉండడానికి ఎత్తు వేస్తున్నట్లు భావించి డయానా, ఆమె భర్త ఆ ఉత్తరాన్ని చించి వేసారు. కానీ ఆ ఉత్తరం రాసిన సంగతి బెనెస్యూయ్‌స్కీకి తెలిసి పోయింది. వెంటనే సిల్వియాని వదిలించు కోవడానికి ప్లాన్ వేసింది.
తనని ఎక్కడికైనా తీసుకెళ్ళి వదిలేస్తే చస్తుంది అనుకుంది. ఆ నేరం తన మీదకు రాకుండా ఉండెందుకు "నేను నా ప్రియుడితో పారిపోతున్నాను" అని ఉత్తరం రాసి సిల్వియాతో బలవంతంగా సంతకం చేయించింది. ఆమె ఎత్తుగడ గ్రహించిన సిల్వియా అక్కడి నుండి పారిపోవాలని ప్రయత్నించింది కానీ ఆమెకు సత్తువ లేదు. అందుకని బెనెస్యూయ్‌స్కీ కు దొరికిపోయింది. ఆ తర్వాత వాళ్లు పెట్టిన హింసను తాళలేక, ప్రాణాలే వదిలేసింది.
శిక్షలు
బెనెస్యూయ్‌స్కీతో పాటు సిల్వియా ప్రాణాలు పోవడానికి కారణ మైన వాళ్లందరినీ కోర్టులో నిలబెట్టాడు ఇనస్పెక్టరు. అయితే రెండు పెళ్లిళ్లు విఫలమై, ఒంటరిగా కుటుంబాన్ని ఈదలేక, ఒక విధమైన మానసిక రుగ్మతకు గురవ్వడం వల్లే బెనెస్యూయ్‌స్కీ అలా చేసిందని భావించిన న్యాయస్థానం ఆమెకు మరణ శిక్ష వేయలేదు. ఆమెకు, ఆమె కూతురు పౌలాకి జీవితఖైదును విధించింది. మిగతా వాళ్లందరికీ వాళ్ల నేర తీవ్రతను బట్టి రెండు నుంచి ఇరవయ్యొక్కేళ్ల వరకూ శిక్షలు విధించింది.
చిత్రం
ఈ యధార్థ ఘటన ఆధారంగా అమెరికాలో చాలా కథానికలు, "ది గర్ల్ నెక్స్ట్ డోర్ " అనే చిత్రాన్ని తీశారు.
బాహ్య లంకెలు
వర్గం:1965 మరణాలు వర్గం:1949 జననాలు వర్గం:హత్యలు
బ్లాక్ పాంథర్ పార్టీ
బ్లాక్ పాంథర్ పార్టీ లేదా బిపిపి ( సెల్ఫ్ ఢిఫెన్స్ కోసం మొదట బ్లాక్ పాంథర్ పార్టీ) దాని మాత్రమే అంతర్జాతీయ అధ్యాయం 1972 వరకు 1969 నుండి అల్జీరియా నిర్వహిస్తున్నట్లు 1982 వరకు ఒక విప్లవాత్మక నల్లజాతీయుల జాతీయ సోషలిస్టు 1966 నుండి యునైటెడ్ స్టేట్స్ లో ఉన్న సంస్థగా ఉండేది.
1966 అక్టోబరు 15 న దాని ప్రారంభం వద్ద, బ్లాక్ పాంథర్ పార్టీ కోర్ ఆచరణలో పోలీసు అధికారుల ప్రవర్తన మానిటర్, ఓక్లాండ్, కాలిఫోర్నియా పోలీసు క్రూరత్వం సవాలు తన సాయుధ పౌరులు ' గస్తీ ఉంది. 1969 లో, కమ్యూనిటీ సామాజిక కార్యక్రమాలు పార్టీ సభ్యుల కోర్ సూచించే మారింది. బ్లాక్ పాంథర్ పార్టీ కమ్యూనిటీ సామాజిక కార్యక్రమాలు, పిల్లలు కార్యక్రమాలు విరివిగా ఫ్రీ బ్రేక్ఫాస్ట్, కమ్యూనిటీ ఆరోగ్య క్లినిక్లు వివిధ ఏర్పాటు చేశారు..
మూలాలు
వర్గం:రాజకీయ పార్టీలు
రాన్ శాసనసభ నియోజకవర్గం
రాన్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం గడగ్ జిల్లా, హవేరి లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
యశోద
యశోద (సంస్కృతం: यशोदा) భాగవతంలో శ్రీకృష్ణుని పెంచిన తల్లి.
కృష్ణుని పెంచిన తల్లిగా
నందుని భార్య. మహాభాగవతం ప్రకారం కృష్ణుడి పుట్టుకతో మేమమామకు ప్రాణగండం ఉంటుంది. దీంతో తన సోదరి దేవకి సంతానంపై కంసుడు కనిపెట్టుకుని ఉంటాడు. ఆమెకు మగపిల్లాడు పుడితే తనకు ప్రాణహాని ఉంటుందనే భయంతో గడుపుతుంటాడు. దేవకి వరుసగా ఎనిమిది మంది ఆడపిల్లలకు జన్మనిస్తుంది. తరువాత సంతానంగా ఒక రాత్రి వేళ కృష్ణుడు జన్మిస్తాడు. ఈ విషయం తెలిస్తే మేనమామ కంసుడు కృష్ణుడికి హాని తలపెడతాడనే భయంతో దేవకి బిడ్డను నంద, యశోదలకు ఇచ్చివేయాలని భర్త వసుదేవుడికి చెబుతుంది. దీంతో ఒక బుట్టలో కృష్ణుడిని ఉంచి, దానిని తలపై ఉంచుకుని వసుదేవుడు బయల్దేరుతాడు. నంద-యశోదలకు ఆ బిడ్డను అప్పగించి, ఆమె ఆడ శిశువు యోగమాయను తాను తీసుకుని తిరిగి వస్తాడు. దేవకికి మళ్లీ ఆడపిల్లే పుట్టిందని కంసుడిని, మిగతా జనాన్ని దేవకీ వాసుదేవులు నమ్మిస్తారు. ఆ విధంగా కృష్ణుడికి మేనమామ నుంచి గండాన్ని తప్పిస్తారు. కానీ, తరువాత కాలంలో కృష్ణుడు మధురా నగరాన్ని పాలించే కంసుడిని సంహరిస్తాడు.
కృష్ణుని బాల్యంలో లాలించి పెందింది. అతని బాల్య క్రీడల్లో భాగంగా వెన్నదొంగ అయిన కృష్ణుడిని రోటికి కట్టివేయడం, గోపికలను కృష్ణుడు ఆటపట్టించడం, తన నోటిలో విశ్వాన్ని యశోదకు చూపడం వంటివి అబ్బురపరుస్తాయి. ఈ విధంగా కృష్ణుడి బాల్యమంతా గోకులంలో యశోద వద్దనే గడుస్తుంది.సాక్షాత్తూ విష్ణువునే బిడ్డగా లాలించే భాగ్యం దక్కిన గొప్ప తల్లి యశోదమ్మ. ఒకసారి కృష్ణుడు మట్టి తిని, తినలేదని అబద్ధం చెబుతాడు. నోరు తెరవాలని యశోద బలవంతం చేస్తుంది. దీంతో నోరు తెరిచిన కృష్ణుడు తన నోటిలో సప్త సముద్రాలను చూపిస్తాడు. మొత్తం విశాల విశ్వాన్ని కూడా ప్రదర్శిస్తాడు. దీంతో యశోద విస్తుపోతుంది. పాల సముద్రంపై తేలియాడే ఆదిశేషుని పానుపుపై లక్ష్మీ సహితంగా ఉన్న విష్ణువును కూడా యశోద ఆ నోటిలో దర్శిస్తుంది.
తల్లి ప్రేమకు, వాత్సల్యానికి యశోద పెట్టింది పేరు. ఇక, కృష్ణుడి సోదరుడైన బలరాముడి తోనూ యశోదకు ఎంతో అనుబంధముంది. బల రాముడు రోహిణి కుమారుడు. ఈయన సోదరి సుభద్ర. యశోద జన్మనిచ్చిన యోగమాయ అంటే సాక్షాత్తూ కాళి అవతారమే. కృష్ణుడి పుట్టుక గురించి కనిపెట్టుకుని ఉన్న కంసుడు.. అతని బదులు యోగమాయ పుట్టిందని తెలిసి ఆమెను కూడా సంహరించడానికి సిద్ధమవుతాడు. దీంతో ఆమె కంసునికి అందకుండా వింధ్య పర్వతానికి ఎగసిపోతుంది. దీంతో ఆమె వింధ్యవాసిని దేవిగా ప్రతీతి అయ్యింది.
మూలాలు
వర్గం:పురాణ పాత్రలు
వినోదము
వినోదం అనేది ఆనందాన్ని ఇచ్చే, ప్రజలను ఉత్తేజపరచే, వారి దృష్టిని తనపై నిలుపుకునే క్రీడ లేదా ఆట వంటిది, ఇది దైనందిన జీవితం నుంచి ఒక వ్యక్తి దృష్టి మరల్చగలిగే ఏదో ఒక విషయం. వినోద మనేది కొన్నిసార్లు హర్రర్ సినిమాల వంటివి ప్రజలను విచార పడేలా లేదా భయపడేలా అనుభూతిని కలుగజేయవచ్చు. వినోదంలో ఇంకా హాస్య ప్రదర్శనలు, తమాషాలు ఉంటాయి.
వినోదం కొరకు ఆడే కొన్ని ఆటల చిత్రాలు
వర్గం:వినోదం
గుదేవారి పాలెం
గుదేవారి పాలెం  పల్నాడు జిల్లా, చిలకలూరిపేట మండలానికి చెందిన రెవెన్యూయేతర గ్రామం.ఇది చిన్న కుగ్రామం. పసుమర్తికి 4 కిలొ మీటర్ల దూరంలొ ఉంది. జనాభా: 200. ప్రధాన వృత్తి: వ్యవసాయము.
వర్గం:చిలకలూరిపేట మండలం లోని రెవిన్యూయేతర గ్రామాలు
జాజఱ పాటలు
జాజఱలను పేరు తెలుగులో తొలిసారి పాల్కూరికి సోమనాథుడు వాది అతని కాలమునాటికి జాజఱ పాటలు వాదుకలో నుండినట్లు తెల్పినాడు. అయితే ప్రభాకరశాస్త్రిగారు అన్నమాచార్య చరిత్ర పీఠికలో చెప్పినట్లు, షోడశ పాత్రలు కలిగి రెండు రెండు ప్రాసలుగల 'చర్చరి అన్న ప్రాకృతుల పదమే జాజర గా వ్యాప్తి చెందియుండవచ్చును. జాజర అంటే (ద్రవ్యరూపమైన) సుగంధ ద్రవ్యమని అన్నమయ్య పదాల ద్వారా కూడా తెలుసుకోవచ్చును. నాచన సోమన చెప్పిన " వీణా గానము వెన్నెల తేట| రాణమీరగా రమణుల పాట ప్రాణమైన పిన బ్రాహ్మణువీట| జాణలు మెత్తురు జాజఱపాట " కూడా పదహారు మాత్రలుగల పాదాలూ, రెండు ప్రాసలూ కలిగి ఈ లక్షణానికి సరిపోతుంది. అయితే ఈపాటలలోని ప్రత్యేకత, సంగీత లక్షణ గ్రంధాలు సావసంతోత్సవే అని చెప్పిన జాజఱ పాటలు పాడే సన్నివేశాన్ని "వీణాగానమూ, వెన్నెల తేటా, రమణుల పాటా, జాణల మెప్పూ" చెప్పి చక్కగా వివరించడము అని తగుర్తించుకోవాలి.
అన్నమయ్య (1424-1503) తన కాలానికి వాడుకలోనున్న ఇతర పల్లెల పదాలతో పాటు జాజఱ పాటలను కూడా రచించి వీటి నైజమును చక్కగా వివరించినాడు. పూర్వులు హిందోళ రాగము లో రచిస్తే అన్నమయ్య ముఖారి హిందోళ వసంతము లోనూ రచించినాడు. చాలుచాలు నీ జాజఱ, నన్ను జాలి బఱచే నీ జాజఱ. "ముఖారి"
జగడపుం జనవుల జాజఱ నగినల మంచపు జాజఱ "హిందోళ వసంతము"
జానపదుల గేయములకు రాగనిర్దేశ ముండదు. రాగనిషేధమూ ఉండదు. కనుక అభిలషితార్థ చింతామణి కాలానికి హిందోళము లో నుండిన జాజఱ అన్నమయ్య నాటికి రాగము మార్చుకోవడము జరిగినది. జాజఱ పాటల సందర్భము అన్నమయ్య పదాలలో చక్కగా తెలిసిపోతుంది. వెంకటపతిపై వెలదుల నించేరు | సంకు మదంబుల జాజఱ అన్న పాదాలు జాజర అంటే (ద్రవ్యరూపమైన) సుగంధ ద్రవ్యమని చెప్పేస్తున్నాయి. దీనిలో కస్తూరి, పుప్పొడి, సుగంధ ద్రవ్యాలు చేరీ ఘుమఘుమలాడిస్తాయి. ఈ జాజరాటకు వీణాగానమూ, వెన్నెల తేట, రమణుల పాటా చేరి అందగిస్తాయి.
నేటికీ తెలంగాణ పు పల్లెటూళ్ళలో కాముని పున్నమపండుగ సందర్భాన ....జాజఱ పాటలు కోలాటము పాటలూ పురుషులు పాడుకుంటారు అని వదంతి.
జాజిరి జాజిరి జాజిరి జాజి జాజిరాడబోతే జొన్నిత్తు దొరికె
అన్నవి ఒకదానిలోని తెండు పంక్తులు. ఈ పక్తులు "కిటతక కిటతక కిటతక కిటతక" అని చతురశ్రగతిలో నడుస్తాయి. మన కోలాటపు పాటలలో "గొల్లవారి వాడలకు కృష్ణమూరితీ, నీ, వేమి పనికొచ్చినావు కృష్ణమూరితీ" అని చాలా మటుకు చతురశ్రగతిలోనే ఉంటాయి.
మొగ్గగాదురో మోదుగునీడ నీడగాదురో నిమ్మలబావి బావిగాదురో బసుమంతకూర కూరగాదురో కుమ్మరిమేను.
దీనిలో జాజర పాటకున్న లక్షణాలు కనిపిస్తాయి. మన వాడుకలో జాజర పూర్తిగా దిగిపోయి "కాళ్ళాగజ్జా కంకాళమ్మా, వేగూచుక్కా వెలగామొగ్గా, మొగ్గాగాదు మోదుగనీడ, నీడాగాదూ నిమ్మలవామి, వామిగాదు వామింటికూర, కూరాగాదూ గుమ్మడిపండు, పండూ కాదూ పాపాయికాలూ, కాలుతీసి గట్టునపెట్టు" అన్న పిల్లల వినోదపుపాటగా మారిపోయింది ఈ జాజర పాట.
వర్గం:జానపద సాహిత్యం
పురాణాలలో కొన్ని ముఖ్యమైన పేర్లు
ప్రమీలాదేవి
ఈ
ఈశ్వర్
ఫ
ఫాల్గుణ, ఫల్గుణ్, ఫాలనేత్ర
ల
Lo
క్ష
వర్గం:పురాణ పాత్రలు వర్గం:పురాణ నామావళి వర్గం:హిందూ మతము వర్గం:జాబితాలు
పేరంబు
పేరంబు 2018లో విడుదలైన తమిళ సినిమా. శ్రీ రాజలక్ష్మి ఫిలింస్ బ్యానర్‌పై పి.ఎల్ తేనప్పన్ నిర్మించిన ఈ సినిమాకు రామ్ దర్శకత్వం వహించాడు. మమ్ముట్టి, అంజలి, సాధన, అంజలి అమీర్, లివింగ్ స్టన్ ప్రధాన పాత్రల్లో నటించిన ఈ సినిమా తమిళం, మలయాళం భాషల్లో 2018 జనవరి 27న విడుదలైంది. పేరంబు సినిమా 47వ రోటర్‌డమ్‌ అంతర్జాతీయ చిత్రోత్సవాల్లో ప్రదర్షింపబడి, 2018 జూన్ లో జరిగిన 21వ షాంఘై అంతర్జాతీయ చిత్రోత్సవాలకు ఎంపికైంది. ఈ సినిమా 2019లో ఐఎమ్​డీబీలో అత్యంత ప్రజాదరణ పొందిన పది భారతీయ చిత్రాల జాబితాలో మొదటి స్థానంలో నిలిచింది.
బయటి లింకులు
వర్గం:మలయాళ సినిమాలు వర్గం:2018 సినిమాలు
బాఘీ 2
బాఘీ 2  30 మార్చి 2018 న విడుదలైంది. టైగర్ ష్రాఫ్ ప్రదర్శించిన యాక్షన్ సన్నివేశాలకు ఇది ప్రశంసలు అందుకుంది. 60 కోట్ల రూపాయల బడ్జెట్‌తో నిర్మించబడినది  ఈ చిత్రం      ప్రపంచవ్యాప్తంగా 254 కోట్లకి   పైగా వసూలు చేసి  అత్యధిక వసూళ్లు చేసిన భారతీయ చిత్రాలలో ఒకటిగా, 7 వ అత్యధిక వసూళ్లు చేసిన బాలీవుడ్ 2018 చిత్రంగా నిలిచింది.
ప్లాట్
అకస్మాత్తుగా దాడి చేయబడిన నేహా సల్గావ్కర్ అనే మహిళతో ఈ చిత్రం ప్రారంభమవుతుంది, అపస్మారక స్థితికి చేరుకుంటుంది.తనకి  స్పృహ తిరిగివచ్చిన తర్వాత , ఆమె తప్పిపోయిన తన కుమార్తె కోసం వెతకడం ప్రారంభిస్తుంది. నిస్సహాయంగా, ఆమె రన్వీర్ ను "రోనీ" ప్రతాప్ సింగ్ అని పిలుస్తుంది, ఆమె మాజీ కాలేజీ ప్రియుడు, ఇప్పుడు ఇండియన్ ఆర్మీ పారా ఎస్ఎఫ్ సైనికుడు.
4 సంవత్సరాల క్రితం
రోనీ, నేహా కాలేజీలో కలుసుకుని ప్రేమలో పడతారు. నేహాకు ప్రపోజ్ చేసిన తరువాత, రోనీ ఆమెకు ఎప్పుడూ సహాయం చేస్తానని, ఆమె ఎప్పుడైనా ఇబ్బందుల్లో ఉంటే ఆమెతో ఉంటానని వాగ్దానం చేశాడు. కానీ నేహా తండ్రి మహేంద్ర ఖన్నా గుండెపోటుతో బాధపడుతున్నాడు, నేహా ఆసుపత్రిలో అతనిని కలవడానికి వెళ్ళినప్పుడు, శేఖర్ సల్గావ్కర్తో తన వివాహాన్ని పరిష్కరించుకున్నందున రోనీని వివాహం చేసుకోవద్దని నేహాను కోరతాడు.
ప్రస్తుతం
రోనీ నేహాను తన కుటుంబం గురించి అడిగినప్పుడు, తనకు 3 సంవత్సరాల కుమార్తె రియా (అరవ్య శర్మ) వుంది అని, ఆమెను పాఠశాలలో విడిచి పెట్టినప్పుడు,అక్కడ గేట్ల బయట ఆమెపై దాడి జరిగిందని, ఆమె కుమార్తెను తీసుకెళ్లారని నేహా చెప్పింది. శేఖర్(నేహా భర్త) గురించి రోనీ నేహాను అడిగినప్పుడు, కిడ్నాప్ అయినప్పటి నుండి శేఖర్ నిరాశకు గురయ్యాడని ఆమె రోనీకి చెబుతుంది. రియాను కనుగొనడానికి సహాయం చేయమని నేహా రోనీని బ్రతిమలాడుతుంది. రోనీ తన వాగ్దానాన్ని గుర్తు చేసుకున్నాడు, రియాను కనుగొనే బాధ్యతను అంగీకరిస్తాడు.
చివరికి రియా తన కూతురే అని తెలుసుకున్న రోనీ చాలా సంతోషపడతాడు ,తాను ప్రేమించిన నేహను తన కూతురిలో చూసుకుంటూ తన జీవితాన్ని కొనసాగిస్తాడు.
.
మూలాలు
వర్గం:హిందీ-భాషా చలనచిత్రాలు వర్గం:భారతీయ సినిమాలు వర్గం:2018 తెలుగు సినిమాలు
మనుషుల్లో దేవుడు
మనుషుల్లో దేవుడు 1974 లో బి. వి. ప్రసాద్ దర్శకత్వంలో విడుదలైన కుటుంబ కథా చిత్రం. ఇందులో ఎన్. టి. ఆర్, వాణిశ్రీ ముఖ్య పాత్రలు పోషించారు.
కథ
తల్లిని, చెల్లాయిని పేదరికం నుంచి బయట పడవేయాలనే ఉద్దేశ్యంతో పెద్ద చదువులు చదవాలనే తలంపుతో పట్నం పారిపోయి వచ్చి వారాలు తింటూ, వీధి దీపాల దగ్గర చదువుకునే రాజా అనే కుర్రవాడిని మంచివాడయిన ఒక సంపన్న వైద్యుడు దగ్గరకు తీస్తాడు. రాజా పెద్ద వాడయి, ఆ వైద్యుని కుటుంబం కోసం ఎనలేని త్యాగాలు చేస్తాడు. ప్రేమించిన ప్రియురాలిని కూడా దూరం చేసుకుంటాడు.
బయటి లింకులు
వర్గం:రేలంగి నటించిన సినిమాలు వర్గం:ధూళిపాళ నటించిన చిత్రాలు వర్గం:గుమ్మడి నటించిన చిత్రాలు వర్గం:బి.సరోజాదేవి నటించిన సినిమాలు
ఎ. వి. గురవారెడ్డి
గురవారెడ్డి గా పేరు పొందిన డాక్టర్ అన్నపరెడ్డి వెంకట గురవారెడ్డి ఆంధ్రప్రదేశ్కు చెందిన ప్రముఖ వైద్యుడు, రచయిత. ఆయన కీళ్ళవ్యాధులకు చికిత్స చేయడంలో సిద్ధహస్తుడు. హైదరాబాదులోని సన్ షైన్ ఆసుపత్రుల మేనేజింగ్ డైరెక్టరు. అంతకు మునుపు ఇంగ్లండులో పదేళ్ళు, అపోలో ఆసుపత్రిలో కొంత కాలం పనిచేశాడు. కిమ్స్ ఆసుపత్రిని స్థాపించిన వారిలో ఆయన కూడా ఒకడు. ఒక్క ఏడాదిలో 4000 శస్త్రచికిత్సలు చేసి ఆసియా రికార్డు నెలకొల్పాడు. ఆయన అనుభవాలను గురవాయణం అనే పేరుతో పుస్తకం రాశాడు. ఆయన భార్య భవాని ఆంధ్రప్రదేశ్ మాజీ ముఖ్యమంత్రి భవనం వెంకట్రాం కుమార్తె. ఆమె కూడా వైద్యురాలే. కుమార్తె కావ్య లిటిల్ సోల్జర్స్  అనే సినిమాలో ప్రధాన పాత్రలో నటించింది. ప్రముఖ సినీ నిర్మాత, దర్శకుడు అయిన గుణ్ణం గంగరాజు ఈయనకు తోడల్లుడు.
బాల్యం, విద్యాభ్యాసం
ఆయన గుంటూరులో పుట్టాడు. తల్లి రాజ్యలక్ష్మి. తండ్రి సత్యనారాయణ రెడ్డి బాపట్ల వ్యవసాయ కళాశాలలో ఆచార్యుడు. వారిది ఒక మధ్యతరగతి కుటుంబం. తండ్రి ఉద్యోగరీత్యా వారి కుటుంబం బాపట్లకు తరలి వెళ్ళింది. ఆయన పదోతరగతి దాకా బాపట్ల మునిసిపల్ ఉన్నత పాఠశాలలో చదివాడు. అక్కడే ఆర్ట్స్ కాలేజీలో ఇంటర్మీడియట్ పూర్తయింది. బాపట్లలోని యార్లగడ్డ కృష్ణమూర్తి అనే వైద్యుడి స్ఫూర్తితో ఆయన కూడా వైద్యుడు కావాలనుకున్నాడు. ఇంటర్మీడియట్ పూర్తి కాగానే వైద్య ప్రవేశ పరీక్ష రాశాడు కానీ అందులో ఆయనకు వచ్చిన మార్కులకు వైద్య కళాశాలలో సీటు లభించలేదు. ప్రత్యామ్నాయ మార్గంగా తండ్రి బోధిస్తున్న వ్యవసాయ కళాశాలలో అగ్రికల్చరల్ బీయెస్సీలో చేరి ప్రవేశ పరీక్ష మరో మూడు సార్లు రాసి చివరి ప్రయత్నంలో గుంటూరు వైద్య కళాశాలలో ప్రవేశం దక్కించుకున్నాడు. ఎంబీబీఎస్ పూర్తయిన తర్వాత పుణె లో కీళ్ళవైద్యంపై పీజీ చేశాడు.
వైద్యవృత్తి
పుణెలో పీజీ చేసిన తర్వాత గుంటూరులో ఆసుపత్రి ప్రారంభించాలనుకున్నాడు కానీ మిత్రుడైన డాక్టర్ సతీష్ కుట్టి సహకారంతో ఇంగ్లండు వెళ్ళాడు. పదేళ్ళపాటు అక్కడే పనిచేశాడు. అక్కడ మోకాలు శస్త్రచికిత్సలు చేస్తూనే మూడు ఎఫ్.ఆర్.సి.యస్ లు, ఎం.ఆర్.సి.యస్ చేశాడు. 1999 లో భారతదేశానికి తిరిగి వచ్చాడు. కొద్ది రోజులు హైదరాబాదులోని అపోలో ఆసుపత్రిలో పనిచేశాడు. 2004 లో ఆయన తోడల్లుడు డాక్టర్ భాస్కరరావుతో కలిసి కిమ్స్ ఆసుపత్రి ప్రారంభించాడు. స్వల్ప వ్యవధిలోనే ఆ ఆసుపత్రికి మంచి పేరు వచ్చింది.
ఆర్ధోపెడిక్స్ కు సంబంధించి ఇంకా మంచి ఆసుపత్రిని ప్రారంభించాలనే ఉద్దేశంతో కిమ్స్ నుంచి బయటకు వచ్చి 2009 లో సన్ షైన్ ఆసుపత్రి ప్రారంభించాడు. అది 2016 నాటికి 450 పడకల ఆసుపత్రిగా అభివృద్ధి చెందింది. జాతీయ స్థాయి మల్టీ స్పెషాలిటీ ఆసుపత్రిగా పేరు తెచ్చుకుంది. ఆయన రోగులను చూడటమే కాకుండా ప్రతి యేటా సుమారు 30 మంది వైద్యులకు శిక్షణ ఇస్తుంటాడు. ప్రపంచ వ్యాప్తంగా ఉపన్యాసాలు కూడా ఇస్తుంటాడు.
రచయితగా
ఆయన పాఠశాలలో చదువుతున్నప్పటి నుంచి భాషమీద మమకారం ఉండేది. వ్యాసరచన, వక్తృత్వ పోటీల్లో బహుమతులు కూడా సాధించాడు. వైద్యకళాశాలలో ఉన్నపుడు తెలుగు పత్రికకు సంపాదకుడిగా కూడా ఉన్నాడు. అందులో స్నేహితుల ప్రోత్సాహంతో కథలు రాసేవాడు. తరువాత సాక్షి లాంటి వార్తా పత్రికల్లో కూడా కొన్ని వ్యాసాలు రాశాడు. ఆయన అనుభవాలను గురవాయణం అనే పేరుతో గ్రంథస్థం చేశాడు. ఆయనకు సంగీతంలో కూడా ఆసక్తి ఉంది. రోజూ రాత్రి రేడియోలో పాతపాటలు వినడం ఆయనకు అలవాటు.
కుటుంబం
ముగ్గురు అన్నదమ్ముల్లో ఆయనే పెద్ద. పెద్ద తమ్ముడు హరి ఐఐఎంలో చదివాడు. చిన్న తమ్ముడు బుజ్జి ఐఐటీ లో చదివాడు. ఆయన భార్య పేరు భవాని. ఆంధ్రప్రదేశ్ మాజీ ముఖ్యమంత్రియైన భవనం వెంకట్రామ్ కుమార్తె. ఆమె కూడా వైద్యురాలే. 1986లో వారి వివాహం జరిగింది. వారిది ప్రేమ వివాహం. వారిద్దరి కుటుంబాల మధ్య బంధుత్వం కూడా ఉంది. ఆయన గుంటూరులో చదువుతున్నప్పుడు ఆమె విజయవాడ సిద్ధార్ధ వైద్యకళాశాలలో చదువుతుండేది. పదేళ్ళు ప్రేమించుకున్న తర్వాత పెద్దలను ఒప్పించి పెళ్ళి చేసుకున్నారు. వీరికి ఇద్దరు పిల్లలు. అబ్బాయి పేరు ఆదర్శ్. అతను కూడా ఆర్ధోపెడిక్ సర్జన్. అమ్మాయి పేరు కావ్య. కావ్య చిన్నపుడు గుణ్ణం గంగరాజు దర్శకత్వం వహించిన లిటిల్ సోల్జర్స్ అనే సినిమాలో నటించింది. గంగరాజు గురవారెడ్డికి తోడల్లుడు.
బయటి లింకులు
వర్గం:గుంటూరు జిల్లా వైద్యులు వర్గం:ఈ వారం వ్యాసాలు
విచారణ
విచారణ 2019లో విడుదలైన తెలుగు సినిమా. 2015లో తమిళనాడుకు చెందిన చంద్ర కుమార్ అనే ఆటో డ్రైవర్ రాసిన నవల ఆధారంగా తమిళంలో 2019లో విశారణై పేరుతో నిర్మించి, విడుదల చేసిన ఈ సినిమాను తెలుగులో కల్పనా చిత్ర బ్యాన‌ర్‌పై కోనేరు కల్పన నిర్మించాడు. దినేష్, ఆనంది, కిషోర్, సముద్రఖని, అజయ్ ఘోష్, ఆదుకాలం మురుగదాస్ ప్రధాన పాత్రల్లో నటించిన ఈ సినిమాకు వెట్రిమారన్ దర్శకత్వం వహించగా, 08 ఫిబ్రవరి 2019న విడుదలైంది.
కథ
గుంటూరులో పాండు (దినేష్ రవి) కూలి పని చేస్తూ ఉంటాడు. ఒక రోజు పోలీసులు పాండుతోపాటు ఆనంది, కిషోర్, మురుగదాస్ అరెస్ట్ చేసి పోలీస్ స్టేషన్ కి తీసుకెళ్తారు. ఒక హత్య కేసును ఒప్పుకోమని బలవంత పెట్టి, చిత్రహింసలకు గురి చేస్తుంటారు. ఈ క్రమంలో పాండుకు పోలీస్ స్టేషన్ లోనే ఇన్స్పెక్టర్ కృష్ణమూర్తి (సముద్రఖని) పరిచయమవుతాడు. ఆ తరువాత వారి జీవితం ఏమైంది? వాళ్లు ఎదుర్కొన్న ఇబ్బందులు ఏంటి? అనేదే మిగతా సినిమా కథ.
మూలాలు
వర్గం:2019 సినిమాలు
లింగ నిష్పత్తి
లింగ నిష్పత్తి అనేది జనాభాలో స్త్రీలు, పురుషుల నిష్పత్తి. లైంగికంగా పునరుత్పత్తి చేసే జాతులలో నిష్పత్తి చాలావరకు 1:1గా ఉంటుంది, ఇది ఫిషర్ సూత్రం ద్వారా వివరించబడింది. చాలా జాతులు అప్పుడప్పుడు లేదా శాశ్వతంగా సమాన లింగ నిష్పత్తి నుండి వైదొలిగి ఉంటాయి. ఉదాహరణలలో పార్థినోజెనిక్ జాతులు, క్రమానుగతంగా సంభోగం చేసే జీవులలో అఫిడ్స్, కొన్ని యూసోషియల్ కందిరీగలు, తేనెటీగలు, చీమలు చెదపురుగులు వంటివి  ఉన్నాయి.
మానవ లింగ నిష్పత్తి పై మానవ శాస్త్రవేత్తలకు, జనాభా శాస్త్రవేత్తలకు ప్రత్యేక ఆసక్తి ఉంది. మానవ సమాజాలలో, పుట్టినప్పుడు లింగ నిష్పత్తి పుట్టినప్పుడు తల్లి వయస్సు, లింగ-ఎంపిక కొరకు గర్భస్రావం, శిశుహత్య వంటి కారణాల వల్ల గణనీయంగా వక్రీకరించబడవచ్చు. పురుగుమందులు, ఇతర పర్యావరణ కలుషితాలకు గురికావడం కూడా ఒక ముఖ్యమైన కారకం కావచ్చు. 2014 నాటికి, పుట్టినప్పుడు ప్రపంచ లింగ నిష్పత్తి 1000 మంది బాలురకు 934 మంది బాలికలు (100 బాలికలకు 107 బాలురు)గా అంచనా వేయబడింది.
ఎడపడి కె. పలనిసామి
'ఎడప్పాడ కె.పళనిస్వామి (12 మే 1954 న జన్మించారు) తమిళనాడు ప్రస్తుత, తమిళనాడు మాజీ ముఖ్యమంత్రి ఆల్ ఇండియా అన్నా ద్రవిడ మున్నేట్ర కజగం.అతన్ని
వ్యక్తిగత జీవితం
ఎడప్పాడి కె.పళనిస్వామి సేలం జిల్లాకు సమీపంలో ఉన్న సిలువంపాళెయంలో అనే గ్రామంలో 1954 మే 12 న జన్మించాడు. అతని తండ్రి పేరు కరుపప్ప గౌండర్, మదర్ పేరు తవాసీ అమ్మాల్. అతని తండ్రి ఒక ఉపాంత రైతు. పళనిస్వామి వివాహం, చెన్నైలో తన కుటుంబంతో నివసిస్తున్నాడు. అతని భార్య పేరు పి.రాధ, ఆయన వృత్తి ఎన్నిక నామినేషన్ పత్రంలో వ్యవసాయదారుడిగా ప్రకటించబడింది. ఆయనకు మిథున్ అనే పేరు ఉంది.
రాజకీయ జీవితం
పళనిస్వామి, ఎడప్పాడి నియోజకవర్గం నుంచి నాలుగుసార్లు (1989, 1991, 2011, 2016) ఎమ్మెల్యేగా గెలిచాడు. జయలలిత మంత్రివర్గంలో (2011, 2016) మంత్రిగా పనిచేశాడు. 2009లో తిరుచెంగోడ్ లోక్‌సభ నియోజకవర్గం నుండి ఎంపీగా గెలిచాడు.
కె. పళనిస్వామి 2021లో జరిగిన అసెంబ్లీ ఎన్నికల్లో ఎడప్పాడి నియోజకవర్గం నుండి పోటీ చేసి డీఎంకే అభ్యర్థి టి. సంపత్ కుమార్ పై 93,802 ఓట్ల మెజారిటీతో గెలిచి హ్యాట్రిక్ సాధించాడు. ఆయన ఎడప్పాడి నియోజకవర్గం నుండి 2011లో జరిగిన అసెంబ్లీ ఎన్నికల్లో 42,022 ఓట్ల మెజారిటీతో, 2016లో జరిగిన అసెంబ్లీ ఎన్నికల్లో 34,738 ఓట్ల మెజారిటీతో గెలిచాడు. తమిళనాడు అసెంబ్లీ ఎన్నికల్లో మొత్తం 234 స్థానాలకు కేవలం అన్నాడీఎంకేకి 66 స్థానాలు గెలవడంతో ఆయన 3 మే 2021న ముఖ్యమంత్రి పదవికి రాజీనామా చేస్తూ గవర్నర్ బన్వరిలాల్ పురోహిత్‌కు తన రాజీనామా లేఖను సమర్పించాడు.
మూలాలు
వర్గం:తమిళనాడు ముఖ్యమంత్రులు
పోస్ట్‌క్రాసింగ్
పోస్ట్‌క్రాసింగ్ అనేది ప్రపంచవ్యాప్తంగా ఉన్న సభ్యులు ఉత్తరప్రత్యుత్తరాలకోసం నిర్వహించబడుతున్న అంతర్జాల ప్రాజెక్టు.
తిరువిళ జయశంకర్
తిరువిళ జయశంకర్ కేరళ కు చెందిన కర్ణాటక సంగీత విద్వాంసుడు, నాదస్వర విద్వాంసుడు/
ఆరంభ జీవితం, విద్య
ఇతడు కేరళ రాష్ట్రం, అలప్పుళ జిల్లా, తిరువిళ అనే కుగ్రామంలో సంగీతకారుల కుటుంబంలొ 1940, ఫిబ్రవరి 1వ తేదీన జన్మించాడు. ఇతనికి చిన్నతనం నుండి సంగీతం అన్నా, చిత్రలేఖనం అన్నా ఆసక్తి ఉండేది. ఇతని తాత తిరువిళ శంకు పణికర్, తండ్రి తిరువిళ రాఘవ పణికర్ ఇద్దరూ నాదస్వర విద్వాంసులే. ఇతడు మొదట తన తాత వద్ద ప్రాథమికంగా సంగీతం నేర్చుకుని, తరువాత తండ్రి వద్ద మెరుగైన శిక్షణ తీసుకున్నాడు. ఇతడు తన తండ్రితో కలిసి తిరువాంకూర్ దేవాలయాలలో క్రమం తప్పకుండా కచేరీలు చేయడం మొదలు పెట్టాడు. ఇతని తొలి కచేరీ తన 16వ యేట 1955లో కాయంకుళంలోని పతియూర్ దేవి ఆలయంలో జరిగింది.
1957లో ఇతడు కేరళ విశ్వవిద్యాలయానికి చెందిన ఆర్.ఎల్.వి. సంగీత & లలిత కళల కళాశాలలో సంగీతంలో "గానభూషణం" (డిప్లొమా)ను పూర్తి చేశాడు. అక్కడ నేపథ్య గాయకుడు కె. జె. ఏసుదాసు ఇతని సహాధ్యాయి. డిప్లొమా తరువాత ఇతడు కొచ్చిన్ విశ్వవిద్యాలయం, పాలక్కాడు సమీపంలోని చిత్తూరు ప్రభుత్వ సంగీత కళాశాలలో బి.ఎ. (సంగీతం) చదివాడు. తరువాత త్రివేండ్రంలోని స్వాతి తిరునాళ్ సంగీత కళాశాలలో "గాన ప్రవీణ" (పి.జి.డిప్లొమా) చదివాడు.
వృత్తి
ఇతడు 1965లో ఆకాశవాణి తిరువనంతపురం కేంద్రంలో ఉద్యోగంలో చేరి పదవీ విరమణ వరకూ అక్కడే పనిచేశాడు. ఇతడు చిదంబరంలోని అన్నామలై విశ్వవిద్యాలయానికి విజిటింగ్ ప్రొఫెసర్‌గా పనిచేశాడు.
ఇతడు డోలు కళాకారుడు వాయల్పట్టి సుబ్రహ్మణ్యంతో కలిసి అనేక నాదస్వర కచేరీలు చేశాడు. ఇతని అనేక మంది శిష్యులలో హరిపాద మురగదాస్, వెట్టిక్కవల శశికుమార్ మొదలైన వారు చెప్పుకోదగిన వారు.
మూలాలు
వర్గం:జీవిస్తున్న ప్రజలు వర్గం:నాదస్వర విద్వాంసులు వర్గం:ఆకాశవాణి ఉద్యోగులు వర్గం:సంగీత నాటక అకాడమీ అవార్డు గ్రహీతలు వర్గం:కేరళ వ్యక్తులు వర్గం:కళైమామణి పురస్కార గ్రహీతలు
టిప్పు
టిప్పు గా పేరు పొందిన '''ఎల్. ఎన్. ఏకాంబరేష్''' తమిళనాడుకు చెందిన సినీ నేపథ్య గాయకుడు. తమిళ, తెలుగు, కన్నడ, మలయాళ భాషల్లో సుమారు 4000 కి పైగా పాటలు పాడాడు.
వ్యక్తిగత జీవితం
టిప్పు అసలు పేరు ఏకాంబరేష్. నవంబరు 1, 1978 న తమిళనాడులోని తిరుచిరాపల్లికి సమీపంలోని పొన్మలై లో లక్ష్మీ నారాయణన్, మీనాక్షి దంపతులకు జన్మించాడు. ఇతనికి ఒక అక్క గాయత్రి, చెల్లెలు నిత్య ఉన్నారు. టిప్పు కామరాజ్ మెట్రిక్ స్కూల్, సెయింట్ జాన్స్ మెట్రిక్యులేషన్ హయ్యర్ సెకండరీ స్కూల్లో చదువుకున్నాడు.
గాయని హరిణి ఇతని భార్య. వీరికి సాయి స్మృతి, సాయి అభయంకర్ అనే ఇద్దరు పిల్లలున్నారు.
పురస్కారాలు
టిప్పు కు 2007 లో తమిళనాడు ప్రభుత్వం నుంచి కలైమామణి పురస్కారం లభించింది. 2010 లో కర్ణాటక రాష్ట్ర ప్రభుత్వం నుంచి ఉత్తమ గాయకుడిగా పురస్కారం లభించింది.
పాటలు
టిప్పు పాడిన కొన్ని ప్రజాదరణ పొందిన పాటలు.
మూలాలు
వర్గం:తెలుగు సినిమా గాయకులు వర్గం:కన్నడ సినిమా నేపథ్యగాయకులు వర్గం:తమిళ సినిమా నేపథ్యగాయకులు వర్గం:1978 జననాలు
నడికూడ మండలం
నడికూడ మండలం, తెలంగాణ రాష్ట్రం, హన్మకొండ జిల్లా లోని మండలం. పరకాల మండలం లోని 9 గ్రామాలను, దామెర మండలం లోని 3 గ్రామాలను విడదీసి ఈ మండలాన్ని 2018 ఆగస్టు 24 న ఏర్పరచారు. అప్పుడు ఈ కొత్త మండలం వరంగల్ గ్రామీణ జిల్లాలో భాగంగా ఉండేది. నడికూడ, ఈ మండలానికి కేంద్రం. ఇది జిల్లా ప్రధాన కార్యాలయం నుండి ఉత్తరం వైపు 27 కి.మీ. దూరంలో ఉంది.
2021 లో వరంగల్ పట్టణ జిల్లాను హన్మకొండ జిల్లాగా పేరును మార్చిన సమయంలో దీన్ని వరంగల్ గ్రామీణ జిల్లా నుండి హన్మకొండ జిల్లా (పూర్వపు వరంగల్ పట్టణ జిల్లా) లోకి మార్చారు. కొత్తగా ఏర్పడిన పరకాల రెవెన్యూ డివిజను లో భాగమైంది. ఈ మండలంలో 12 రెవెన్యూ గ్రామాలు ఉన్నాయి. నడికూడ పిన్ కోడ్ 506391.
2018 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 154 చ.కి.మీ. కాగా, జనాభా 32,116. జనాభాలో పురుషులు 15,967 కాగా, స్త్రీల సంఖ్య 16,149. మండలంలో 8,867 గృహాలున్నాయి.
రెవెన్యూ గ్రామాలు
గమనిక: పరకాల మండలం నుండి మొదటి 9, దామెర మండలం నుండి చివరి 3 గ్రామాలతో ఈ మండలం ఏర్పడింది.
వెలుపలి లంకెలు
వర్గం:2018 లో ఏర్పాటైన తెలంగాణ మండలాలు
వైశాఖ శుద్ధ పాడ్యమి
వైశాఖ శుద్ధ పాడ్యమి అనగా వైశాఖమాసములో శుక్ల పక్షము నందు పాడ్యమి తిథి కలిగిన మొదటి రోజు.
మరణాలు
2007
మూలాలు
వర్గం:వైశాఖమాసము
తెలంగాణ ఇన్‌స్టిట్యూట్ ఆఫ్ మెడికల్ సైన్సెస్ అండ్ రీసెర్చి
alt=TELANGANA INSTITUTE OF MEDICAL SCIENCES AND RESEARCH - (TIMS)|thumb|తెలంగాణ ఇన్‌స్టిట్యూట్‌ ఆఫ్‌ మెడికల్‌ సైన్సెస్‌ అండ్‌ రీసెర్చి - టిమ్స్|280x280px తెలంగాణ ఇన్‌స్టిట్యూట్‌ ఆఫ్‌ మెడికల్‌ సైన్సెస్‌ అండ్‌ రీసెర్చి ( టిమ్స్ ) ఇది కరోనా బాధితులకు చికిత్సలు అందించడానికి తెలంగాణ ప్రభుత్వం ఉస్మానియా ఆసుపత్రికి అనుబంధంగా 'Telangana Institute of Medical Sciences and Research - (TIMS)' పేరుతో గచ్చిబౌలి క్రీడాప్రాంగణంలోని 13 అంతస్తుల భవనంలో 1,500 పడకలతో ఏర్పాటై ఏప్రిల్ 20, 2020 నుండి అందుబాటులోకి తీసుకువచ్చిన ప్రత్యేక వైద్యశాల. దీనిని కరోనా మహమ్మారి నేపథ్యం లో గచ్చిబౌలిలోని స్పోర్ట్ టవర్‌ను 20 రోజుల్లో ఈ ఆస్పత్రిని ఏర్పాటు చేశారు  కరోనా కేసులు తగ్గుముఖం పట్టిన నేపథ్యంలో సాధారణ వైద్య సేవలు అందించేందుకు వీలుగా దీన్ని తీర్చిదిద్దారు. భవిష్యత్తులో ఇది మల్టీస్పెషాలిటీ ఆస్పత్రిగా, పీజీ వైద్య విద్యా కేంద్రంగా మారుతుంది అని తెలంగాణా ప్రభుత్వం ఒక ప్రకటనలో తెలియచేసినది.
వసతులు
తెలంగాణ ఇన్‌స్టిట్యూట్‌ ఆఫ్‌ మెడికల్‌ సైన్సెస్‌ అండ్‌ రీసెర్చి ‌ భవనంలోని గ్రౌండ్‌ ఫ్లోర్‌లో 50 పడకలతో ఐసీయూ ఏర్పాటు చేశారు. 10 వెంటిలేటర్లు, 3 ఈసీజీ యంత్రాల, 25 బీజీ ఆపరేటర్లు, ఒక ఎక్స్‌రే యంత్రాన్ని అందుబాటులో ఉంచారు. 10 అంతస్తుల్లో మొత్తం 1500 పడకలను సిద్ధం చేశారు. ప్రతి అంతస్తులో రెండు నర్సింగ్‌ స్టేషన్లు రోగి వివరాలు నమోదు చేసుకునే కౌంటర్లు, పరీక్షలు నిర్వహించే ల్యాబ్‌ పనులు పూర్తయ్యాయి. ఫైర్‌ సేఫ్టీ ఉన్న ఈ భవనంలో పూర్తిగా సెంట్రల్‌ ఏసీ అందుబాటులో ఉంది. ఇప్పటికే 48 మంది వైద్యులు, 12 మంది ల్యాబ్‌ టెక్నీషియన్లు, 90 మంది నర్సులు, పారామెడికల్‌ సిబ్బందితోపాటు పారిశుధ్య కార్మికుల నియామకం పూర్తయింది. నిత్యం 1500 మందికి ఐపీ సేవలు, నిత్యం 2 వేల మందికి ఓపీ సేవలు అందించేందుకు వీలుగా ఏర్పాట్లు జరుగుతున్నవి.
వెలుపలి లంకెలు
వర్గం:తెలంగాణ వైద్య కళాశాలలు
జాకబ్స్ హెన్రికస్ వాంట్‌హాఫ్
జాకబ్స్ హెన్రికస్ వాంట్‌హాఫ్ జూనియర్ 1852 ఆగస్టు 30న నెదర్లాండ్స్‌లోని రోటర్‌డామ్‌లో జన్మించారు. తల్లిదండ్రులు హెన్రికస్ వాంట్‌హాఫ్ సీనియర్, కాఫ్‌ వాంట్‌హాఫ్. చదువు ప్రారంభించిన తొలినాళ్లలో కవిత్వం, వేదాంతం పట్ల ఆసక్తి ప్రదర్శించేవాడు. 1869లో డెప్ట్ విశ్వవిద్యాలయంలో చేరాడు. రసాయన సాంకేతిక నిపుణుడిగా పట్టా పొందాడు. 1874లో యుట్రెక్ విశ్వవిద్యాలయం నుంచి డాక్టరేట్ పట్టా పొందాడు. 1874లో వాంట్‌హాఫ్ స్టియిరో కెమిస్ట్రీలో చేసిన పరిశోధనలను ప్రచురించాడు. 1884లో రసాయన గతిశాస్త్రంపై చేసిన పరిశోధనా వివరాలను ప్రచురించాడు. వీటిలో రసాయన చర్యల క్రమాంకాన్ని (Order) నిర్ణయించడానికి కొత్త పద్ధతి కనిపెట్టాడు. ఈ పద్ధతిలో గ్రాఫిక్స్, ఉష్ణగతి శాస్త్ర నియమాలను రసాయన చర్యల సమతాస్థితికి ఉపయోగించాడు. 1889లో అర్హీనియస్ సమీకరణానికి భౌతిక న్యాయాన్ని సమకూర్చాడు. 1896లో వాంట్‌హాఫ్‌ను బెర్లిన్‌లోని ప్రష్యన్ అకాడమీ ఆఫ్ సైన్సెస్‌లో రసాయన శాస్త్ర ఆచార్యుడిగా నియమించారు. వాంట్‌హాఫ్ 1893లో రాయల్ సొసైటీ నుంచి డేవి పతకాన్ని స్వీకరించాడు. ద్రావణాల మీద చేసిన ప్రయోగాలు, పరిశోధనలకు 1901లో రసాయన శాస్త్రంలో నోబెల్ బహుమతి పొందాడు. జర్మనీలోని బెర్లిన్‌లో 58వ ఏట 1911 మార్చి 1న మరణించారు.
యితర లింకులు
వర్గం:1852 జననాలు వర్గం:1911 మరణాలు వర్గం:నోబెల్ బహుమతి గ్రహీతలు వర్గం:రసాయన శాస్త్రంలో నోబెల్ బహుమతి గ్రహీతలు వర్గం:రసాయన శాస్త్రవేత్తలు
కోవిడ్-19 రోగ నిర్ధారణ పరీక్షలు
కోవిడ్-19 నిర్ధారణ పరీక్షలు సార్స్-సీవోవీ-2 వైరస్ను గుర్తించగలదు. అంతే కాకుండా ఇది వైరస్ ఉనికిని గుర్తించే పద్ధతులు(ఆర్టి-పిసిఆర్, ఇసోథెర్మల్ న్యుక్లిక్ ఆసిడ్ ఆమ్ప్లిఫికేషన్), సంక్రమణకు ప్రతిస్పందనగా ఉత్పత్తి అయ్యే యాంటీబోడీస్ గుర్తించే పద్ధతులను కలిగి ఉంటుంది. రోగనిర్ధారణ, జనాభా పర్యవేక్షణ కోసం ప్రతిరోధకాలను గుర్తించే ప్రక్రియని (సీయెరాలజీ) ఉపయోగించవచ్చు. యాంటీబోడీస్ పరీక్షలు ఎంత మంది ఈ వ్యాధిని కలిగి ఉన్నారో, వీరిలో ఎంత మందికి వ్యాధి లక్షణాలు ఉన్నాయో లేక అసలు లక్షణాలు లేవో కూడా చూపిస్తాయి. ఈ పరీక్ష ఫలితాల నుండి వ్యాధి ఖచ్చితమైన మరణాల రేటు, జనాభాలో రోగనిరోధక శక్తి స్థాయిని నిర్ణయించవచ్చు. పరిమిత పరీక్షల కారణంగా, మార్చి 2020 నాటికి ఏ దేశమూ వారి జనాభాలో వైరస్ ప్రాబల్యంపై నమ్మదగిన డేటాను చుపించాలేకపోయాయి. ఏప్రిల్ 29 నాటికి, వారి పరీక్ష డేటాను ప్రచురించిన దేశాలు సగటున వారి జనాభాలో 1.4% కు సమానమైన పరీక్షలను నిర్వహించాయి. ఏ దేశమూ దాని జనాభాలో 14% కంటే ఎక్కువ నమూనాలను పరీక్షించలేదు. వివిధ దేశాల పరీక్షల సంఖ్యలలో తేడాలు ఉన్నాయి.
ఆర్టి-పిసిఆర్(RT-PCR)
అకృత్రిమ సమయ రివర్స్ ట్రాన్స్క్రిప్షన్ పొలిమేరాస్ చైన్ రియాక్షన్ (RT-PCR) వాడి, నాసొఫారింజియల్ శ్వాబ్ లేదా స్పుటుం సమూనా సహా వివిధ పద్ధతుల ద్వారా పొందిన శ్వాసకోశ నమూనాలపై పరీక్ష చేయవచ్చు. ఫలితాలు సాధారణంగా కొన్ని గంటలు నుండి 2 రోజుల వ్యవధిలో లభిస్తాయి. త్రోట్ శ్వాబ్స్ తో చేసిన ఈ పరీక్ష వలన వచ్చిన ఫలితాలు, వ్యాధి మొదటి వారంలో మాత్రమే నమ్మదగినవి. తరువాత ఈ వైరస్ గొంతులో అదృశ్యమవుతా ఊపిరితిథుల్లో గుణించడం కొనసాగిస్తోంది. రెండవ వారంలో పరీక్షించిన సోకిన వ్యక్తుల కోసం, ప్రత్యామ్నాయంగా మాదిరి పదార్థాన్ని లోతైన వాయుమార్గాల నుండి సక్షన్ కాథెటర్ ద్వారా తీసుకోవచ్చు లేదా కఫం ఉపయోగించవచ్చు.
ఐసోథెర్మల్ ఆంప్లిఫికేషన్ అస్సేయ్స్
27 మార్చి 2020న ఐసోథర్మల్ న్యూక్లియిక్ యాసిడ్ యాంప్లిఫికేషన్ పద్ధతిని ఉపయోగించే అబోట్ డయాగ్నోస్టిక్స్ నుండి "ఆటోమేటెడ్ అస్సేస్" ను ఎఫ్డిఎ(FDA) ఆమోదించింది.
సీయెరాలజీ
చాలా సీయెరాలజీ పరీక్షలు అభివృద్ధి పరిశోధన దశలో ఉన్నాయి. ఏప్రిల్ 15 నాటికి, యునైటెడ్ స్టేట్స్లో ఎమర్జెన్సీ యూస్ ఆథొరైసేషన్ (EUA) కింద రోగ నిర్ధారణ కోసం నాలుగు పరీక్షలు ఆమోదించబడ్డాయి. ఈ పరీక్షలు కెంబయో డయాగ్నోస్టిక్ సిస్టమ్, ఆర్థో క్లినికల్ డయాగ్నోస్టిక్స్, మౌంట్ సినాయ్ లాబొరేటరీ, సెల్లెక్స్ ద్వారా చేయబడతాయి. నాలుగు పరీక్షలు తప్పనిసరిగా ప్రయోగశాలలో చేయాలి. సెల్లెక్స్, కెంబయో చేసిన పరీక్షలు రాపిడ్ డయాగ్నొస్టిక్ టెస్ట్స్ (RDT) ఫలితాలను ఇవ్వడానికి 10-30 నిమిషాలు పడుతుంది. ఆర్థో, మౌంట్ సినాయ్ చేసిన పరీక్షలు ఎంజైమ్ లింక్డ్ ఇమ్యునోసోర్బెంట్ అస్సే (ELISA) పరీక్షలు, ఇవి ఫలితాలను ఇవ్వడానికి 1–5 గంటలు పడుతుంది. చైనాలో, సెల్లెక్స్ పరీక్ష 95.6% నిర్దిష్టతను, 93.8% సున్నితత్వం కలిగి ఉంది. ఇతర దేశాలలో వేరువేరు పరీక్షలు ఆమోదించబడ్డాయి.